CELEX: 32018L0411
Language: hr
Date: 2018-03-14 00:00:00
Title: Direktiva (EU) 2018/411 Europskog parlamenta i Vijeća od 14. ožujka 2018. o izmjeni Direktive (EU) 2016/97 u pogledu datuma početka primjene mjera država članica za prenošenje (Tekst značajan za EGP. )

19.3.2018   
            
            
               HR
            
            
               Službeni list Europske unije
            
            
               L 76/28
            
         DIREKTIVA (EU) 2018/411 EUROPSKOG PARLAMENTA I VIJEĆA
   od 14. ožujka 2018.
   o izmjeni Direktive (EU) 2016/97 u pogledu datuma početka primjene mjera država članica za prenošenje
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 53. stavak 1. i članak 62.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   u skladu s redovnim zakonodavnim postupkom (1),
   budući da:
   
               (1)
            
            
               Direktivom (EU) 2016/97 Europskog parlamenta i Vijeća (2) usklađuju se nacionalne odredbe u vezi s distribucijom proizvoda osiguranja i reosiguranja te investicijskih proizvoda osiguranja od strane posrednika u osiguranju i društava za osiguranje te njihovih zaposlenika i od strane sporednih posrednika u osiguranju u Uniji.
            
         
               (2)
            
            
               U skladu s člankom 42. stavkom 1. Direktive (EU) 2016/97 države članice trebaju staviti na snagu zakone i druge propise koji su potrebni za usklađivanje s tom direktivom do 23. veljače 2018.
            
         
               (3)
            
            
               Komisija je 21. rujna 2017. donijela delegirane uredbe (EU) 2017/2358 (3) i (EU) 2017/2359 (4) kojima se dopunjuje Direktiva (EU) 2016/97.
            
         
               (4)
            
            
               U svojim odlukama o nepodnošenju prigovora na delegirane uredbe (EU) 2017/2358 i (EU) 2017/2359 Europski parlament pozvao je Komisiju da donese zakonodavni prijedlog o utvrđivanju 1. listopada 2018. umjesto 23. veljače 2018. kao datuma početka primjene zakona i drugih propisa potrebnih za usklađivanje s Direktivom (EU) 2016/97. Europski parlament potkrijepio je taj zahtjev naglašavanjem potrebe da se društvima za osiguranje i distributerima osiguranja dâ više vremena da se bolje pripreme za ispravnu i učinkovitu provedbu Direktive (EU) 2016/97 i da provedu tehničke i organizacijske promjene koje su potrebne za usklađivanje s delegiranim uredbama (EU) 2017/2358 i (EU) 2017/2359.
            
         
               (5)
            
            
               Direktivu (EU) 2016/97 trebalo bi stoga na odgovarajući način izmijeniti.
            
         
               (6)
            
            
               S obzirom na vrlo kratko razdoblje preostalo prije stavljanja na snagu nacionalnih zakona i drugih propisa potrebnih za usklađivanje s Direktivom (EU) 2016/97 te kako bi se osigurala pravna sigurnost i izbjegli mogući poremećaji na tržištu, ova bi Direktiva trebala hitno stupiti na snagu te bi se trebala primjenjivati, s retroaktivnim učinkom, od 23. veljače 2018.
            
         
               (7)
            
            
               Zbog toga je u ovom slučaju također opravdano primijeniti iznimku za žurne slučajeve iz članka 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji i Ugovoru o funkcioniranju Europske unije,
            
         DONIJELI SU OVU DIREKTIVU:
   Članak 1.
   Direktiva (EU) 2016/97 mijenja se kako slijedi:
   
               1.
            
            
               U članku 42. stavku 1. prvi podstavak zamjenjuje se sljedećim podstavcima:
               „1.   Države članice do 1. srpnja 2018. donose i objavljuju zakone i druge propise potrebne radi usklađivanja s ovom Direktivom. One o tome odmah obavješćuju Komisiju.
               Države članice te mjere primjenjuju najkasnije od 1. listopada 2018.”.
            
         
               2.
            
            
               U članku 44. prvi stavak zamjenjuje se sljedećim:
               „Direktiva 2002/92/EZ, kako je izmijenjena direktivama navedenima u dijelu A Priloga II. ovoj Direktivi, stavlja se izvan snage s učinkom od 1. listopada 2018., ne dovodeći u pitanje obveze država članica koje se tiču vremenskih ograničenja za prenošenje direktiva navedenih u dijelu B Priloga II. ovoj Direktivi u nacionalno pravo.”.
            
         Članak 2.
   Ova Direktiva stupa na snagu na dan objave u Službenom listu Europske unije.
   Primjenjuje se s retroaktivnim učinkom od 23. veljače 2018.
   Članak 3.
   Ova je Direktiva upućena državama članicama.
   
      Sastavljeno u Strasbourgu 14. ožujka 2018.
      
         
            Za Europski parlament
         
         
            Predsjednik
         
         A. TAJANI
      
      
         
            Za Vijeće
         
         
            Predsjednica
         
         L. PAVLOVA
      
   
   
      (1)  Stajalište Europskog parlamenta od 1. ožujka 2018. (još nije objavljeno u Službenom listu) i odluka Vijeća od 9. ožujka 2018.
   
      (2)  Direktiva (EU) 2016/97 Europskog parlamenta i Vijeća od 20. siječnja 2016. o distribuciji osiguranja (SL L 26, 2.2.2016., str. 19.).
   
      (3)  Delegirana uredba Komisije (EU) 2017/2358 od 21. rujna 2017. o dopuni Direktive (EU) 2016/97 Europskog parlamenta i Vijeća u pogledu zahtjeva za nadgledanje proizvoda i upravljanje njima za društva za osiguranje i distributere osiguranja (SL L 341, 20.12.2017., str. 1.).
   
      (4)  Delegirana uredba Komisije (EU) 2017/2359 od 21. rujna 2017. o dopuni Direktive (EU) 2016/97 Europskog parlamenta i Vijeća u pogledu zahtjevâ u vezi s informiranjem i pravila poslovnog ponašanja koja se primjenjuju na distribuciju investicijskih proizvoda osiguranja (SL L 341, 20.12.2017., str. 8.).